16. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 524 της 21/26 Νοεμ. 1984 (ΦΕΚ Α΄ 184) Τροποποίηση του Β.Δ. 846/298Α/1968 «Περί Οργανισμού Σχολής Ν. Δοκίμων. Έχοντας υπόψη: α)Τα άρθρ. 1 έως 4 και 6 του ΑΝ 428/1937 «Περί της εν τω Β. Ναυτικώ εκπαιδεύσεως» (ΦΕΚ 15Α/1937) β)Τον ΑΝ 602/1968 «περί συμπληρώσεως των περί Σχολής Ναυτικών Δοκίμων Διατάξεων» (ΦΕΚ 259Α/1968). γ)Το άρθρ. 13 του Νόμ. 1232/1982 «Επαναφορά σε ισχύ, κ.λ.π. των διατάξεων Ν.Δ. 4352/1964» (ΦΕΚ 22Α/1982). δ)Το άρθρ. 10 παρ. 2 του Νόμ. 993/79 «περί του επί συμβάσει εργασίας Ιδιωτικού Δικαίου Προσωπικού του Δημοσίου, των Οργανισμών Τοπικής Αυτοδιοικήσεως και των λοιπών Νομικών προσώπων Δημοσίου Δικαίου» (ΦΕΚ 281Α/1979). ε)Την απόφαση του Πρωθυπουργού Υ.1/10.1.84 για «Ανάθεση αρμοδιοτήτων Υπουργού Εθνικής Άμυνας στον Υπουργό Αναπληρωτή Εθνικής Άμυνας Αντώνη Δροσογιάννη (ΦΕΚ 6Β/10.1.84) στ)Το άρθρ. 18 παρ. 1 περίπτ. ι του Νόμ. 660/1977 «Περί Υπουργείου Εθνικής Άμυνας» (ΦΕΚ Α΄ 218) ζ)Τη γνώμη του Ανώτατου Ναυτικού Συμβουλίου (Πρακτικό υπ’ αριθ. 53/18.8.83). η)Την με αριθ. Υ.79/21.6.1984 απόφαση του Πρωθυπουργού «Ανάθεση αρμοδιοτήτων στον Αναπληρωτή Υπουργό Οικονομικών Δημήτριο Τσοβόλα» (Β΄ 413/21.6.84). θ)Την υπ’ αριθ. 547/1984 γνωμοδότηση του Συμβουλίου Επικρατείας με πρόταση του Υπουργού Αναπληρωτή Εθνικής Άμυνας αποφασίζουμε: Άρθρ.1.-(Με τις 22 παραγράφους τροποποιούνται διατάξεις των άρθρ. 14, 15, 16, 17, 18, 19, 20, 21, 23, 24, 25, 26 και 49 του Β.Δ. 846/68 ΦΕΚ Α΄ 298, ανωτ. αριθ. 15). Άρθρ.2.-1.Οι τακτικές έδρες καλύπτονται από τους υπηρετούντες στη Σχολή κατά την έναρξη της ισχύος του παρόντος Τακτικούς και Επικουρικούς Καθηγητές των τελευταίων μετονομαζομένων σε Εκτάκτους Εντεταλμένους Μόνιμους Καθηγητές. Η κάλυψη των Τακτικών εδρών από τους Τακτικούς Καθηγητές είναι οριστική από δε τους Έκτακτους Εντεταλμένους Μόνιμους Προσωρινή. 2.Με απόφαση ΥΕΘΑ η οποία θα εκδοθεί μετά από πρόταση της Σχολής μέσα σε 2 μήνες από την  Σελ. 550(α) Τεύχος 1196-Σελ. 88 έναρξη ισχύος του παρόντος και η οποία θα δημοσιευτεί στην Εφημερίδα της Κυβερνήσεως θα καθοριστεί. α)Η έδρα την οποία θα καταλάβει καθένας από τους υπηρετούντες Τακτικούς και Έκτακτους Εντεταλμένους Μόνιμους Καθηγητές (Επικουρικούς Καθηγητές). β)Η έδρα στην οποία θα ανήκει καθένας από τους υπηρετούντες Επιμελητές. 3.Οι έδρες και θέσεις που θα παραμείνουν κενές μετά την έκδοση της παραπάνω αποφάσεως θα πληρούνται σταδιακά μέσα σε τρία χρόνια από την ισχύ αυτού του δ/τος, με προκήρυξη. Οι θέσεις που θα καλυφθούν κατά το 1984 δεν μπορούν να υπερβούν τις 10 κατανεμόμενες σε 3 θέσεις επιμελητών, έξη θέσεις ειδικών επιστημόνων και μιας θέσεως καθηγητού ξένων γλωσσών. Άρθρ.3.-1.Το δ/γμα αυτό ισχύει από τη δημοσίευσή του στην Εφημερίδα της Κυβερνήσεως. 2.Στον Υπουργό Αναπληρωτή Εθνικής Άμυνας αναθέτουμε τη δημοσίευση και εκτέλεση αυτού του Π.Δ/τος.

[Source: greek_legal_code_raptarchis | Tokens: 2541]